દાહોદ જિલ્લામાં વધી રહેલા ગુનાખોરીના ગ્રાફને ધ્યાને રાખી પોલીસ ચોપડે વોન્ટેડ અને મોસ્ટ વોન્ટેડ એવા નાસતા ફરતા આરોપીઓને ઝડપી પાડવા માટે જિલ્લા પોલીસ વડાની સૂચનાથી એલસીબી ઇન્ચાર્જ પીઆઈ એચ. પી. પરમાર તથા એલસીબી તથા પેરોલ ફર્લો સ્કવોડના પોલીસ જવાનોની ટીમે જરૃરી એકશન પ્લાન બનાવી કતવારા પોલસ સ્ટેશન વિસ્તારમાં કઠલા ગામે કોમ્બીંગ હાથ ધરી કતવારા પોલીસ સ્ટેશનના ઇપીકો કલમ ૧૪૩, ૧૪૭, ૧૪૮, ૧૪૯, ૩૯૫, ૩૩૨, ૩૩૩ વગેરે મુજબના ગુનામાં સંડોવાયેલા અને છેલ્લા બેે વર્ષથી નાસતા ફરતા કઠલા ગામના અર્જુનભાઇ સોમાભાઇ ડામોર, નારસીંગભાઇ બચુભાઇ ડામોર, રાજુભાઇ હીમાભાઇ ડામોર, જોગડાભાઇ મોતીયાભાઇ ડામોર, પરેશભાઇ જોતીયાભાઇ ડામોર તથા મગનભાઇ વરસીંગભાઇ ડામોરને ઝડપી પાડવામાં સફળતા મેળવી હતી.